EkBass/fiwiki-20250220-pages-articles huggingface dataset:
Jon Andoni Goikoetxea

Jon Andoni Goikoetxea Lasa (s. 21. lokakuuta 1965 Pamplona, Navarran maakunta, Espanja) on espanjalainen baskisukuinen entinen jalkapalloilija. Hän kuului Barcelonan 1990-luvun alun niin sanottuun Dream Teamiin ja pelasi myös Espanjan maajoukkueessa. == Ura == Goikoetxean pelipaikka oli oikea laitalinkki, mutta hän pelasi urallaan ajoittain myös laitapuolustajana. Hän oli synnyinkuntansa Pamplonan seuran Osasunan kasvatti ja teki ensiesiintymisessä Espanjan pääsarjassa Primera Divisiónissa seuran edustusjoukkueen riveissä kaudella 1985–1986 kaksi päivää ennen 20-vuotissyntymäpäiväänsä.Ficha del jugador LFP. Viitattu 1.1.2008. Kesällä 1988 katalonialaisseura Barcelona hankki Goikoetxean riveihinsä, mutta hänet lainattiin välittömästi Real Sociedadiin osana suurempaa pelaajakauppaa. Sekä Osasunan että Real Sociedadin kanssa hän otti osaa kotimaisten kilpailuiden lisäksi myös Uefa-cupiin. Goikoetxean paluu Johan Cruijffin valmentamaan Barcelonaan tapahtui lopulta kaudella 1990–1991. Seuraavina vuosina hän muodosti usean muun baskipelaajan ohella osan kuuluisasta Dream Teamista, joka voitti 1990-luvun alussa neljä peräkkäistä Espanjan pääsarjan mestaruutta sekä Euroopan cupin. Don Balón- ja El País -lehdet valitsivat hänet Espanjan pääsarjan parhaaksi espanjalaispelaajaksi vuonna 1991.Spain – Footballer of the Year RSSSF. Viitattu 1.1.2008. Neljän menestyksekkään Barcelonan-vuoden jälkeen Goikoetxea pelasi kolme kautta Athletic Bilbaossa ja vuonna 1997, uran kääntyessä jo ehtoopuolelleen, hän siirtyi Japanin J-liigan Yokohama Marinosiin, jonne myös Barcelonasta tuttu Julio Salinas siirtyi samoihin aikoihin. Japanin-vierailun jälkeen hän palasi uransa viimeiseksi kaudeksi 1998–1999 Osasunaan, joka pelasi tuolloin Segunda Divisiónissa. Espanjan maajoukkueessa Goikoetxea pelasi 36 ottelua vuosina 1990–1996. Hän kuului joukkueen kokoonpanoon vuoden 1994 MM-kilpailuissa, ja oli kentällä kaikissa Espanjan viidessä ottelussa joukkueen karsiutuessa lopulta puolivälerissä Italiaa vastaan. Kaksi maajoukkueuran neljästä maalista syntyi näissä kilpailuissa.Jugadores de la selección Fútbol en la Red. Viitattu 1.1.2008. Pelaajauransa jälkeen Goikoetxea on siirtynyt valmennustehtäviin. Hän toimi José Ángel Zigandan apulaisvalmentajana Osasunassa vuosina 2006–2008.El CA Osasuna releva a Ziganda de sus funciones CA Osasuna. Viitattu 14.10.2008. Kaksikko luotsasi joukkueen Uefa-cupin välieriin kaudella 2006–2007.Irresistible Sevilla march on Uefa. Viitattu 1.1.2008. == Saavutukset == * Euroopan cup: 1992 * Uefa-supercup: 1992 * Espanjan pääsarjamestaruus: 1991, 1992, 1993, 1994 * Espanjan supercup: 1992, 1993 == Lähteet == Luokka:Espanjalaiset jalkapalloilijat Luokka:Vuonna 1965 syntyneet Luokka:Elävät henkilöt
Altair (täsmennyssivu)

Altair (arabiankielisestä lauseesta النسر الطائر, an-nasr aṭ-ṭāʾir, ”lentävä kotka”) on tähti Kotkan tähdistössä. == Elektroniikka ja teknologia == * Altair, kuulaskeutuja NASAn Constellation-ohjelmassa. * Altair-231, neuvostoliittolainen syntetisaattori. * Altair 8800, mikrotietokone 1970-luvulta. * Altair-väylä, Intel 8080 -suoritinta käyttäville tietokoneille kehitetty väylä. == Henkilöitä == * Altair Gomes de Figueiredo (1938–2019), brasilialainen jalkapalloilija, jalkapallovalmentaja ja maailmanmestari. * Altaír Jarabo (s. 1986), meksikolainen näyttelijätär. == Sotalaivoja == * Altair (F951), USS Gandy, Yhdysvaltain laivaston Cannon-luokan saattuehävittäjä. * HMS Altair (1909), Ruotsin laivaston 1. luokan torpedovene. * Altair-luokka, Portugalin laivaston pelastusalusluokka. * NRP Altair, Altair-luokan pelastusalus. * HMS Altair (T108), Ruotsin laivaston Plejad-luokan torpedovene. * HMS Altair (A501), Ruotsin laivaston Altair- luokan koululaiva. * RN Altair, Italian kuninkaallisen laivaston Spica-luokan torpedovene. == Taide ja viihde == * Altair, Leonardo De Mitrin ohjaama elokuva vuodelta 1956. * Altaïr Ibn-La’Ahad, protagonisti Assassin’s Creed -pelistä. * Altair (anime-hahmo), yksi päähenkilöistä animessa Re:Creators. == Muuta == * Keski-Uudenmaan Altair, tähtitieteellinen yhdistys Etelä-Suomessa. * Altair, italialainen lentoyhtiö.
Héctor López (baseballpelaaja)

Héctor Headley López Swainson (9. heinäkuuta 1929 Colón – 29. syyskuuta 2022) oli panamalainen baseballpelaaja. Hän pelasi ammattilaistasolla Yhdysvalloissa vuosina 1955–1966. Joukkueet olivat Kansas City Athletics (vuoteen 1959) ja New York Yankees. López pelasi ensimmäisen MLB-ottelunsa Kansas City Athleticsin paidassa 12. toukokuuta 1955. Debyytti tapahtui 22 päivää siitä, kun Humberto Robinsonista oli tullut sarjan historian ensimmäinen panamalaispelaaja. López voitti urallansa kahdesti New York Yankeesissa World Seriesin, vuosina 1961 ja 1962. López valmensi pelaajauransa jälkeen kauden 1969 Triple-A-tason ammattilaisjoukkuetta Buffalo Bisonsia, joka oli tuolloin Washington Senatorsin farmijoukkue. López oli sarjatason ensimmäinen musta päävalmentaja. == Lähteet == Luokka:Panamalaiset baseballpelaajat Luokka:Vuonna 1929 syntyneet Luokka:Vuonna 2022 kuolleet
Kappa Mikey

Kappa Mikey on yhdysvaltalainen animaatiosarja, jonka loi Larry Schwarz. Sarjaa on tuotettu yhteensä 52 jaksoa. Tarina kertoo 18-vuotiaasta Mikeystä, joka High Schoolista valmistuttuaan lähti Clevelandista Japaniin voitettuaan arvasta koe-esiintymisen vanhaan suosittuun LilyMu-sarjaan. Näyttelijöiden mielestä Mikey ei sopinut sarjaan, mutta yleisö oli eri mieltä ja sarjan katsojaluvut nousivat jälleen, minkä myötä Mikeysta tuli Japanin suurin animetähti. == Äänirooleissa == == Aiheesta muualla == * Teletoon.com Luokka:Yhdysvaltalaiset animaatiosarjat Luokka:Animevaikutteiset animaatiosarjat Luokka:2000-vuosikymmenen piirrossarjat
Harvey Fuqua

Harvey Fuqua (27. heinäkuuta 1929 - 6\. heinäkuuta 2010 Detroit) oli yhdysvaltalainen soulmuusikko. Hän oli merkittävä varhainen vaikuttaja Motown Records -levymerkin toiminnassa ja teki tuottajantyötä muiden muassa Marvin Gayelle. Fuqua toimi vuosina 1951–1958 The Moonglows -yhtyeen alkuperäisenä laulajana. Yhtye kelpuutettiin vuonna 2000 Rock and Roll Hall of Fameen. Fuqua teki myöhemmällä urallaan yhteistyötä esimerkiksi New Birth -yhtyeen ja Sylvester Jamesin kanssa. Fuqua kuoli Detroitissa 80-vuotiaana 6. heinäkuuta 2010. == Lähteet == Luokka:Yhdysvaltalaiset soullaulajat Luokka:Vuonna 1929 syntyneet Luokka:Vuonna 2010 kuolleet
Anna Gordy Gaye

Anna Ruby Gaye, o.s. Gordy, 12. joulukuuta 1922 Milledgeville, Georgia, Yhdysvallat – 31. tammikuuta 2014 Los Angeles, Kalifornia, Yhdysvallat) oli yhdysvaltalainen soulmusiikin lauluntekijä. Hän oli Motown Recordsin perustajan Berry Gordy nuoremman sisar.The Georgia Music Channel: Anna Gordy Gaye - Biography Famous Birthdays: Anna Gordy Gaye Facts Gaye syntyi Milledgevillessä Georgiassa, mutta muutti Detroitiin pian tämän jälkeen. Vuonna 1959 hän oli perustamassa nimeään kantanutta Anna Recordsia. Vuosina 1964–1977 hän oli naimisissa laulaja-lauluntekijä Marvin Gayen kanssa. Yhdessä he adoptoivat pojan nimeltä Marvin Pentz Gaye III. Gaye kirjoitti tai oli mukana kirjoittamassa miehelleen useita hittejä. == Lähteet == Luokka:Yhdysvaltalaiset lauluntekijät Luokka:Vuonna 1922 syntyneet Luokka:Vuonna 2014 kuolleet
Berry Gordy

Berry Gordy (s. 28. marraskuuta 1929) on yhdysvaltalainen tuottaja, joka perusti Motown Recordsin vuonna 1959. Afroamerikkalainen Gordy syntyi Detroitissa, Michiganissa. Hänen yhtiönsä nimi oli alun perin Tamla. Gordy muutti vuonna 1968 Los Angelesiin, Kaliforniaan, johon koko yhtiö siirtyi vuonna 1972. Gordy otettiin vuonna 1990 Rock and Roll Hall of Fameen, ja hänellä on tähti Hollywood Walk of Famella. Häneltä on ilmestynyt omaelämäkerta To Be Loved (1994). Gordy on ollut kolmesti naimisissa ja kolmesti eronnut. Hänen seitsemästä lapsestaan erityisen tunnettuja ovat näyttelijä Rhonda Ross Kendrick (s. 1971), muusikko Rockwell eli Kenneth William Gordy (s. 1964) ja DJ Redfoo eli Stefan Gordy (s. 1975). Luokka:Hollywood Walk of Fame Luokka:Grammy-palkinnon saajat Luokka:Rock and Roll Hall of Fame Luokka:Yhdysvaltalaiset musiikkituottajat Luokka:Vuonna 1929 syntyneet Luokka:Elävät henkilöt
Keisos

Keisos () oli kreikkalaisessa mytologiassa Temenoksen poika ja Hyrnethon veli. Hän oli Medonin, Maronin ja Filiaan isä. Hänesä tuli Argoksen kuningas isänsä jälkeen. Kun hänen isänsä Temenos oli nimittänyt Deifonteen, Hyrnethon aviomiehen, armeijan komentajaksi, alkoi Keisos pelätä tämän seuraavan isäänsä valtaistuimelle. Temenoksen pojat palkkasivat joukkion tappamaan isänsä,Apollodoros, Bibliotheke ('Kirjasto') 2.8.5 (engl. käännös) ja Keisos anasti valtaistuimen itselleenPausanias, Kreikan kuvaus 2.19.1 (engl. käännös). Keisos yritti muiden veljien kanssa – nuorinta lukuun ottamatta – vielä erottaa Deifonteen ja Hyrnethon toisistaan, mikä johti Hyrnethon kuolemaan.Pausanias, Kreikan kuvaus 2.28.3–7 (engl. käännös) Keisosta seurasi kuninkaana hänen poikansa Medon. == Lähteet == Luokka:Argoksen kuninkaat
Paul Molitor

Paul Leo Molitor (s. 22. elokuuta 1956) on yhdysvaltalainen baseballpelaaja. Hän pelasi Major League -tasolla vuosina 1978–1998. Molitor syntyi St. Paulissa, Minnesotassa. Hänen joukkueinaan olivat Milwaukee Brewers (1978–1992), Toronto Blue Jays (1993–1995) ja Minnesota Twins (1996–1998). Molitor valittiin All-Star-joukkueeseen vuosina 1980, 1985, 1988, 1991, 1992, 1993 ja 1994. Hän on kuulunut Baseball Hall of Fameen vuodesta 2004. == Lähteet == Luokka:Yhdysvaltalaiset baseballpelaajat Luokka:Vuonna 1956 syntyneet Luokka:Elävät henkilöt
Tommy Lasorda

Thomas Charles ”Tommy” Lasorda (22. syyskuuta 1927 – 7. tammikuuta 2021) oli yhdysvaltalainen baseballpelaaja ja -valmentaja. Lasorda pelasi Major League -tason syöttäjänä vuosina 1954–1956. Hänen joukkueinaan olivat Los Angeles Dodgers ja Kansas City Athletics. Lasorda toimi myöhemmin Los Angeles Dodgersin joukkueenjohtajana vuosina 1976–1996. Hän toipui vuonna 1996 saamastaan sydänkohtauksesta ja pääsi vuonna 1997 Baseball Hall of Fameen. Hän palasi johtaakseen Yhdysvaltain baseballjoukkuetta vuoden 2000 kesäolympialaisissa Sydneyssä. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Vuonna 1927 syntyneet Luokka:Vuonna 2021 kuolleet
Johnny Mize

Johnny Mize (7. tammikuuta 1913 – 2. kesäkuuta 1993) oli yhdysvaltalainen baseballpelaaja. Mize pelasi ensimmäisenä pesämiehenä St. Louis Cardinalsissa, New York Giantsissa ja New York Yankeesissa. Hän pelasi ensimmäisen Major League -tason ottelunsa 16. huhtikuuta 1936 ja viimeisensä 26. syyskuuta 1953. Mize sai paikan Baseball Hall of Famesta vuonna 1981. Hän eli 80-vuotiaaksi. == Lähteet == Luokka:Yhdysvaltalaiset baseballpelaajat Luokka:Vuonna 1913 syntyneet Luokka:Vuonna 1993 kuolleet
Abessinialainen (marsurotu)

Abessiinialainen on karkeakarvainen marsurotu. Rodun tärkein tuntomerkki on turkin voimakkaat karvapyörteet eli niin kutsutut rusetit. Ruseteista lähtevien karvojen kohdatessa syntyy harjoja, jotka ovat puhdasrotuisilla yksilöillä usein suorissa linjoissa. Abessinialaisia kutsutaan usein myös rusettimarsuiksi. Tätä nimeä käytetään enemmän lemmikkimarsujen yhteydessä ja kun puhutaan marsuista, jotka eivät ole aivan puhdasrotuisia. Abessiinialainen on rodun virallinen nimi, ja sitä käytetään muun muassa näyttelyissä. == Ulkonäkö == Turkin tulee olla tiheä, karkea ja paksu. Karvan ihannepituus on noin viisi senttimetriä. Yli seitsemän senttimetriä tai alle kaksi senttimetriä on näyttelyissä hylkäävä virhe. Rusettien välissä olevien harjojen tulee olla selväpiirteiset ja korkeat, eivätkä ne saa kaatua toistensa päälle. Rusetteja tulee olla kahdeksan kappaletta, ja niiden tulee olla linjassa "ruudukkona". Jos yhdessä "ruudussa" on kaksi rusettia, on kyse tuplarusetista, mikä on yleinen virhe. Rusettien tulee olla suuria, neliönmuotoisia ja selkeästi erottuvia, eikä niiden keskuksissa saa olla kaljuja laikkuja. Rusettien keskustat eivät saa olla avoimet, vaan niiden tulisi olla mahdollisimman pienet. Päässä olevan harjan (pääharjan) tulee olla korkea ja tiheä. Marsulla tulee olla tuuheat poskikarvat eli pulisongit. Rodulla sallitaan kaikki värit ja kuviot, sillä väriä ei erikseen arvostella. Suomessa useimmat abessinialaiset ovat väriltään brindlejä tai tortoiseshell & whiteja. == Luonne == Abessinialaiset ovat yleensä aktiivisia, temperamenttisia ja rohkeita. == Lähteet == * Marsuyhdistys === Viitteet === Luokka:Marsurodut
Päiväntasaajan Guinean jalkapallomaajoukkue

Päiväntasaajan Guinean jalkapallomaajoukkue edustaa Päiväntasaajan Guineaa kansainvälisissä jalkapallo-otteluissa. Maa ei ole koskaan pelannut MM- kisoissa. Vuonna 2012 Päiväntasaajan Guinea isännöi Afrikan mestaruuskilpailuita yhdessä Gabonin kanssaAfrican ambition: Tiny nations host football feast CNN ja näin esiintyi turnauksessa ensi kertaa. Joukkueen päävalmentajana toimii brasilialainen Gîlson Paulo. Kisojen aikana Päiväntasaajan Guinea eteni puolivälieriin tultuaan omassa lohkossa toiseksi.African International Competitions BBC Sport Joukkueen tähän mennessä paras saavutus on neljäs sija Afrikan mestaruuskisoissa 2015. Maajoukkue on ollut korkeimmillaan FIFA:n rankingissa sijalla 49, helmikuussa 2015.Highest FIFA Ranking FIFA == Menestys arvokilpailuissa == === Maailmanmestaruuskilpailut === * 1930–1998 – Ei osallistunut * 2002 - Ei selvinnyt karsinnoista * 2006 - Ei selvinnyt karsinnoista === Afrikan- mestaruuskilpailut === * 1957–1986 - Ei osallistunut * 1988 - Luovutti * 1990 - Ei selvinnyt karsinnoista * 1992 - Ei osallistunut * 1994 - Ei osallistunut * 1996 - Luovutti * 1998 - Ei osallistunut * 2000 - Ei osallistunut * 2002–2008 - Ei selvinnyt karsinnoista * 2012 - Puolivälierät ==Kuuluisia pelaajia== *Rodolfo Bodipo *Juvenal Edjogo *Juan Epitié *Juan Cuyami *Chupe *Javier Balboa *Pedro Obiang == Lähteet == Luokka:Jalkapallomaajoukkueet Maajoukkue
Giverny

Giverny on kunta Ranskassa Seinen rannalla Euren departementissa, 75 kilometriä Pariisista länteen. Kunnassa on arviolta 501 asukasta (vuonna 2013) ja sen pinta-ala on 6,46 neliökilometriä. == Historia == Givernystä on löydetty jälkiä asutuksesta neoliittiselta kaudelta.Givernyn historia Merovingit perustivat Givernyn seurakunnan. On todistettu, että merovingien aikana Givernyn asukkaat kasvattivat viinirypäleitä. Vuonna 863 kuningas Kaarle Kaljupää antoi Givernyn tilan Saint-Denis-le-Fermentin munkeille. Givernyn Sainte Radegonden kirkko on rakennettu romaaniseen tyyliin ja siinä on gotiikan ajalta laajennuksia. Taidemaalari Claude Monet asui Givernyssä vuosina 1883–1926. Hänen asuntonsa sekä sen puutarhat toimivat nykyään museona. Givernyssä on asunut myös yhdysvaltalaisia taidemaalareita, tunnetuimpia heistä olivat Willard Metcalf ja Theodore Robinson. Tiedosto:Giverny - maison Claude Monet01.jpg|Claude Monet’n asunto Tiedosto:Bridge, Garden, Monet, Giverny.jpg|Claude Monet’n puutarhat Tiedosto:Giverny musee americain.jpg| Amerikkalainen impressionismin museo Tiedosto:Giverny eglise.jpg|Givernyn Sainte Radegonden kirkko == Lähteet == == Aiheesta muualla == * Giverny * Giverny ja Claude Monet Luokka:Euren kunnat
Mika Arpiainen

Mika Arpiainen (s. 23. maaliskuuta 1948) on entinen suomalainen autourheilija ja kaksinkertainen rallin Suomen-mestari vuosilta 1984 ja 1985. Hänen kartanlukijanaan oli tuolloin Timo Hantunen. Hän on lisäksi osallistunut yhteen Formula 2 -kilpailuun. Arpiainen voitti 1976 Formula Vee -luokan Euroopan-mestaruuden. Hän varmisti EM-voiton 19. syyskuuta voittamalla Silverstonen osakilpailun. Arpiainen on lisäksi toiminut kommentaattorina muun muassa Formula 1 -lähetyksissä. == Lähteet == Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1948 syntyneet Luokka:Elävät henkilöt
Valkovatukka

Valkovatukka (Rubus parviflorus) on vatukoiden (Rubus) laji.Metla puulajiluettelo (suomalaisen nimen lähde) Sitä esiintyy alkuperäisenä Pohjois- Amerikan Alaskassa, Ontariossa ja Minnesotassa sekä etelässä Pohjois-Meksikon alueella.Rook Valkovatukkaa kasvaa pohjoisesta merenpinnan tasalta 2500 metrin korkeuteen etelässä. Valkovatukka on tuuhea pensas, joka kasvaa noin 2,5 metriä korkeaksi. Sen varret ovat paksuudeltaan 3–15 millimetriä. Usein se kasvaa suurina rypäinä, jotka leviävät maanalaisena juurakkona. Poiketen muista sukunsa lajeista valkovatukassa ei ole piikkejä. Lehdet ovat kouramaiset (sormihalkoiset), viisilohkoiset ja halkaisijaltaan 5–20 senttimetriä. Ne ovat pehmeät ja nukkaiset rakenteeltaan. Kukat ovat läpimitaltaan 2–6 senttimetriä. Yhdessä kukassa on viisi valkoista terälehteä ja lukuisia keltaisia heteitä. Se tuottaa kirpeän, syötäväksi sopivan 10–15 millimetriä halkaisijaltaan olevan hedelmän, joka kypsyy kirkkaanpunaiseksi keskikesästä loppukesään. Kuten muutkaan vadelmat, se ei ole oikea hedelmä. Sen sijaan se on kimppu siemeniä sisältäviä, pieniä luumarjahedelmiä ytimen ympärillä. Kun hedelmän ottaa kerättäessä varovasti irti ytimestä, jää jäljelle sormustinta muistuttava hedelmä. Siitä tulee kasvin englanninkielinen nimi, joka tarkoittaa "sormustinmarjaa" (). == Käyttö == Valkovatukan hedelmät ovat suurempia, litteämpiä ja pehmeämpiä kuin vadelman. Niissä on paljon pieniä siemeniä. Koska hedelmä on pehmeä, sitä ei voi kunnolla pakata eikä kuljettaa, ja siksi valkovatukkaa harvoin viljellään kaupalliseen tarkoitukseen. Luonnonvaraisista valkovatukoista tehdään erinomaista hilloa, jota myydään paikallisena herkkuna sen esiintymisalueella, erityisesti Keweenavin niemimaalla Ylä-Michiganissa. Hillo tehdään sekoittamalla yhtä paljon marjoja ja sokeria. Hilloa kiehautetaan kaksi minuuttia ennen kuin ne purkitetaan. Valkovatukan taimet leviävät parhaiten istuttamalla lepotilassa oleva osa juurakkoa, sen siemeniä tai varren palasia. == Lähteet == == Aiheesta muualla == *Suomen Lajitietokeskus: Valkovatukka (Rubus parviflorus) *Pinkka, Lajintuntemuksen oppimisympäristö: Valkovatukka (Rubus parviflorus) *United States Department of Agriculture (USDA): Rubus parviflorus *Centre for Agriculture and Biosciences International (CABI): Rubus parviflorus (thimbleberry) Luokka:Vatukat
CityJet

CityJet on Dublinissa, Irlannissa kotipaikkaansa pitävä lentoyhtiö, joka operoi Euroopan sisäistä lentoliikennettä. CityJet oli Air Francen tytäryhtiö maaliskuuhun 2014 asti. Lentoyhtiön päätukikohta sijaitsee Dublinin lentoasemalla, kun taas toinen tukikohta on Charles de Gaullen kansainvälinen lentoasema Pariisissa. Vuonna 2004 CityJet kuljetti 1,1 miljoonaa matkustajaa. Euroopan alueellisten lentoyhtiöiden liitto on palkinnut CityJetin kauden 2008/9 toiseksi parhaana lentoyhtiönä sekä kauden 2007/8 kolmanneksi parhaana lentoyhtiönä. == Historia == Lentoyhtiö perustettiin virallisesti 28. syyskuuta 1992, ja lentotoiminnan se aloitti 12. tammikuuta 1994. Yhtiön perusti Pat Byrne, ja aluksi se lensi London City Airportin ja Dublinin välistä liikennettä Virgin Atlantic Airwaysin alaisuudessa. Vuonna 1997 yhtiö aloitti reitin liikennöinnin omissa nimissään. Näihin aikoihin alkoi yhteistyö Air Francen kanssa Pariisin ja London Cityn välillä. Air France omisti CityJetin ja sen belgialaisen tytäryhtiön VLM Airlinesin mutta myi yritykset vuonna 2014 saksalaiselle Intro Aviationille. Intro Aviation ilmoitti käynnistävänsä lentoyhtiön laivaston modernisoinnin, jossa vanhat Avro RJ85 -koneet korvataan joko Suhoi Superjet 100- tai Airbus A220 -koneilla. Se muutti myös VLM:n itsenäiseksi wet lease -liiketoimintaa harjoittavaksi yhtiöksi. VLM on myöhemmin myyty nykyiselle johdolle. Intro on ilmoittanut myyvänsä yhtiön ja neuvottelut ovat edenneet uuden rahoittajan kanssa. CityJet ilmoitti ostavansa suomalaisen lentoyhtiön Blue1:n SAS:ltä lokakuussa 2015. Samalla SAS ilmoitti, että CityJet on voittanut 8+6 koneen sopimuksen SAS:n kanssa kolmen vuoden + optioiden kanssa. Uudet Bombardier CRJ-900NG -koneet aloittivat liikenteen 27. maaliskuuta 2016. CityJet on myös tilannut 15 Sukhoi Superjet SSJ-100 -konetta korvaamaan ikääntyneet RJ-85-koneensa. == Kohteet == === CityJetin operoimat reitit === *Pariisista (Charles de Gaulle): Birmingham, Dublin, Edinburgh, Firenze, Göteborg-Landvetter, Shannon, Zürich *Pariisista (Orly): Lontoo-City *Dublinista: Lontoo-City, Pariisi-Charles de Gaulle *Lontoosta (City): Geneve, Zürich, Nizza, Madrid, Dundee, Belfast-City, Strasbourg, Edinburgh == Laivasto == Yhtiön laivastoon kuuluivat seuraavat koneet lokakuussa 2018. Koneiden yhteismäärä 46 ja keski-ikä seitsemän vuotta. Konetyyppi Määrä Matkustajia Suhoi Superjet 100 7 98 Avro RJ85 12 95 Bombardier CRJ900 27 90 == Lähteet == == Aiheesta muualla == *CityJet Luokka:Irlantilaiset lentoyhtiöt Luokka:Air France-KLM
Uwe Bellmann

Uwe Bellmann (s. 1962) on entinen saksalainen maastohiihtäjä, joka aktiiviurallaan edusti myös Saksan demokraattista tasavaltaa. Bellmann kilpaili kansainvälisellä tasolla vuosina 1982–1999. Hän hiihti avausosuuden DDR:n viestijoukkueessa, joka jakoi pronssimitalin Suomen kanssa Oslon MM- kilpailujen 1982 viestikilpailussa. Joukkueeseen kuuluivat hänen lisäkseen Uwe Wunsch, Stefan Schicker ja Frank Schröder. Bellmann sijoittui Sarajevon olympialaisissa 1984 15 kilometrillä seitsemänneksi ja 30 kilometrillä yhdenneksitoista. Seefeldin MM-kilpailuissa 1985 hän oli 50 kilometrillä kymmenes ja Oberstdorfissa 1987 50 kilometrin vapaan hiihtotavan kilpailussa kahdestoista. Bellmann sijoittui Calgaryn olympialaisissa 1988 15 kilometrin perinteisen tyylin kilpailussa viidenneksi, 30 kilometrillä (p) viidenneksitoista ja 50 kilometrin vapaan kisassa kahdeksanneksi. Joulukuussa 1988 hän saavutti uransa ainoan palkintokorokesijoituksen maailmancupissa oltuaan kolmas Ramsaun 15 kilometrin (v) kilpailussa. Hän sijoittui kauden yhteispisteissä yhdeksänneksi. Lahden MM-kisoissa 1989 hän oli 30 kilometrillä (p) viides. Muutaman heikomman vuoden jälkeen Bellmann oli Thunder Bayn MM- kilpailuissa 1995 10 kilometrin perinteisen hiihtotavan kilpailussa yhdestoista ja 30 kilometrillä (p) kahdestoista. ==Lähteet== *Uwe Bellmann FIS:n tietokannassa *Oslon MM-kisojen 1982 tulokset Luokka:Itäsaksalaiset maastohiihtäjät Luokka:Saksalaiset maastohiihtäjät Luokka:Vuonna 1962 syntyneet Luokka:Elävät henkilöt
All Night Boogie

__NOTOC__ All Night Boogie on Pepe Ahlqvist & Tumbleweed -yhtyeen esikoisalbumi, joka julkaistiin 11. huhtikuuta 1997. Yhtye käytti vielä tuolloin nimeä "Tumbleweed", mutta myöhemmät levyt tehtiin "The Rolling Tumbleweed" -nimellä. == Kappaleet == # # # # # # # # # # # # == Lähteet == Luokka:Vuoden 1997 esikoisalbumit Luokka:Pepe Ahlqvistin albumit
Simpsonit (19. tuotantokausi)

Simpsoneiden 19. tuotantokausi (2007–2008) käynnistyi Yhdysvalloissa 23. syyskuuta 2007. Se on ensimmäinen tuotantokausi Yhdysvalloissa The Simpsons Movie -elokuvan jälkeen ja se sisältää seitsemän ylijäämäjaksoa Simpsoneiden 18. tuotantokaudelta (JABF). Kauden esitys aloitettiin Suomessa 6. huhtikuuta 2008, siitä esitettiin 11 jaksoa jonka jälkeen sarja jäi kesätauolle. Ensiesitykset Suomessa alkoivat uudestaan 14. syyskuuta 2008 jaksolla ”Rakkautta Springfieldin tyyliin” (Love, Springfieldian Style). 19\. tuotantokaudella sarjassa vierailivat Maya Rudolph, Plácido Domingo, Kelsey Grammer, Glenn Close, Lance Armstrong, Amy Winehouse, Drew Carey, Jim Jarmusch, John C. Reilly, Zooey Deschanel, Beverly D'Angelo, The Dixie Chicks, Marcia Wallace, Topher Grace, Terry Gross, Kurt Loder, "Weird Al" Yankovic, David Hyde Pierce, Jon Stewart, Dan Rather, John Mahoney, Keith Olbermann, Stephen Colbert, Lionel Richie, Alan Moore, Art Spiegelman, Dan Clowes, Jack Black, Maurice LaMarche, Matt Dillon, Steve Buscemi, Ted Nugent ja Julia Louis-Dreyfus. == Jaksoluettelo == ===Rakkaudesta lentämiseen (He Loves to Fly and He D'ohs)=== ===Laulunlahjoilla siunattu sankari (The Homer of Seville)=== ===Maitojahdista uusiin mahdollisuuksiin (Midnight Towboy)=== ===Panttivankidraama (I Don't Wanna Know Why the Caged Bird Sings)=== ===Kauhujen talo, osa 18 (Treehouse of Horror XVIII)=== ===Pojasta mieheksi (Little Orphan Millie)=== ===Menestystä ja miehisyyttä (Husbands and Knives)=== ===Kuolettava mainoskikka (Funeral for a Fiend)=== ===Muistinmenetys (Eternal Moonshine of the Simpson Mind)=== ===Kuningasidea äänestykseen (E Pluribus Wiggum)=== ===Paluu ysäriaikaan (That 90’s Show)=== ===Rakkautta Springfieldin tyyliin (Love, Springfieldian Style)=== ===Salaliittoteoria (The Debarted)=== ===Rysän päällä (Dial “N” for Nerder)=== ===Passiivista pössyttelyä (Smoke on the Daughter)=== ===Itku isän ikävästä (Papa Don’t Leech)=== ===Ammuu! (Apocalypse Cow)=== ===Valkokankaan viisikko (Any Given Sundance)=== ===Äideistä parhain (Mona Leaves-a)=== ===Kaikki Lisasta (All About Lisa)=== == Lähteet == Luokka:Simpsonit-tuotantokaudet
Uwe Wünsch

Uwe Wünsch (s. 15. helmikuuta 1963) on entinen saksalainen maastohiihtäjä, joka edusti aktiiviurallaan Saksan demokraattista tasavaltaa. Wunsch hiihti toisen osuuden DDR:n viestijoukkueessa, joka jakoi pronssimitalin Suomen kanssa Oslon MM-kilpailujen 1982 viestikilpailussa. Joukkueeseen kuuluivat hänen lisäkseen Uwe Bellmann, Stefan Schicker ja Frank Schröder. Wunsch oli maailmancupin osakilpailussa parhaimmillaan kahdestoista 15 kilometrin kilpailussa Sarajevossa helmikuussa 1983. ==Lähteet== *Uwe Wunsch FIS:n tietokannassa *Oslon MM-kisojen 1982 tulokset Luokka:Itäsaksalaiset maastohiihtäjät Luokka:Vuonna 1963 syntyneet Luokka:Elävät henkilöt
Tigerbeat

__NOTOC__ Tigerbeat on Pepe Ahlqvist & The Rolling Tumbleweed -yhtyeen toinen studioalbumi, joka julkaistiin 24. maaliskuuta 1999. Levy on ensimmäinen The Rolling Tumbleweed -nimellä tehty, sillä edellinen albumi All Night Boogie tehtiin vielä Tumbleweed-nimellä. == Kappaleet == # # # # # # # # # # # # == Lähteet == Luokka:Vuoden 1999 albumit Luokka:Pepe Ahlqvistin albumit
Montbéliard

Montbéliard on kaupunki Itä-Ranskassa, Burgundi-Franche-Comtén alueella, Doubsin departementissa. Montbéliard on samannimisen arrondissementin aliprefektuuri ja kahden kantonin pääpaikka. Kaupungissa on arviolta 25 697 asukasta (vuonna 2013) ja sen pinta-ala on 15,01 neliökilometriä. Montbéliard sijaitsee Burgundin portin alueella, noin 15 kilometriä Belfortista lounaaseen. Vogeeseille ja Juravuoristoon on matkaa noin 25 kilometriä. Ensimmäinen kirjallinen maininta Montbéliardista on säilynyt vuodelta 985. Vuodesta 1397 kaupunki kuului neljän vuosisadan ajan Württembergiin, jolloin se tunnettiin saksaksi nimellä Mömpelgard. Kaupungin maamerkki onkin Württemberg-Mömpelgardin kreivien linna. Ranskan vallankumouksen yhteydessä kaupunki liitettiin Ranskaan. Montbéliardin lähellä, Sochaux’ssa, sijaitsevat Peugeotin autotehtaat. Jalkapalloseura FC Sochaux pelaa kotiottelunsa kaupungissa sijaitsevalla Stade Auguste Bonal’lla. == Lähteet == == Aiheesta muualla == Luokka:Ranskan kaupungit Luokka:Doubs’n kunnat
Stefan Schicker

Stefan Schicker on entinen saksalainen maastohiihtäjä, joka edusti aktiiviurallaan Saksan demokraattista tasavaltaa. Schicker hiihti kolmannen osuuden DDR:n viestijoukkueessa, joka jakoi pronssimitalin Suomen kanssa Oslon MM-kilpailujen 1982 viestikilpailussa. Joukkueeseen kuuluivat hänen lisäkseen Uwe Bellmann, Uwe Wunsch ja Frank Schröder. ==Lähteet== *Oslon MM-kisojen 1982 tulokset Luokka:Itäsaksalaiset maastohiihtäjät Luokka:Syntymävuosi puuttuu Luokka:Elävät henkilöt
Frank Schröder

Frank Schröder (s. 6. maaliskuuta 1962) on saksalainen maastohiihtäjä, joka edusti aktiiviurallaan Saksan demokraattista tasavaltaa. Schröder hiihti ankkuriosuuden DDR:n viestijoukkueessa, joka jakoi pronssimitalin Suomen kanssa Oslon MM-kilpailujen 1982 viestikilpailussa. Joukkueeseen kuuluivat hänen lisäkseen Uwe Bellmann, Uwe Wunsch ja Stefan Schicker. Schröder sijoittui samoissa kisoissa lisäksi viidenneksitoista 15 kilometrin kilpailussa. ==Lähteet== * *Oslon MM-kisojen 1982 tulokset Luokka:Itäsaksalaiset maastohiihtäjät Luokka:Vuonna 1962 syntyneet Luokka:Elävät henkilöt
Yrjö Valkama (poliitikko)

Yrjö Rikhard Valkama (20. elokuuta 1887 Ruovesi – 27. elokuuta 1944 Oulainen) oli suomalainen vasemmistopoliitikko, joka toimi Suomen Sosialistisen Työväenpuolueen kansanedustajana vuosina 1922–1923. Valkama erotettiin SSTP:n eduskuntaryhmästä ja puolueesta alkuvuonna 1923. Myöhemmin hän vaikutti Suomen Sosialidemokraattisen Puolueen riveissä. Valkama aloitti poliittisen toimintansa jo nuorena. Hän liittyi SDP:hen vuonna 1906.Harri Turunen Yrjö Valkama Kansanedustajaksi yltänyt Amerikan-kävijä (Kirjastovirma 2007) Vuodesta 1912 Yhdysvalloissa oleskellut Valkama palasi Suomeen vuonna 1921 ja ryhtyi maanviljelijäksi Oulaisissa. Eduskuntavaaleissa seuraavan vuoden heinäkuussa Valkama valittiin kansanedustajaksi SSTP:n listoilta Oulun läänin eteläisestä vaalipiiristä. Valkama oli SSTP:n ehdokkaana, koska Oulaisten työväenyhdistys oli SDP:n sisäisessä suuntataistelussa valinnut viiteryhmäkseen puolueen vasemmiston. Eduskunnassa hän vaikutti maatalousvaliokunnassa. Valkama erotettiin SSTP:n eduskuntaryhmästä sen jälkeen, kun hän ilmoitti vastustavansa maanalaista poliittista toimintaa Suomessa. Asia tuli ilmi, kun Valkaman kansanedustajatoveri August Rytkönen kuuli Valkaman esittävän tämänsuuntaisia ajatuksia junassa muiden puolueiden edustajien seurassa. Rytkösen valppauden ansiosta Valkama sai kutsun puoluetoimikunnan kokoukseen, joka 21. maaliskuuta 1923 päätti erottaa Valkaman miehen kieltäydyttyä jälleen hyväksymästä salaista toimintaa.Ilkka Hakalehto: SKP ja sen vaikutus poliittiseen ja ammatilliseen työväenliikkeeseen 1918–1928 (WSOY 1966), s. 177. Oulaisten työväenyhdistys oli aluksi haluton taipumaan puolueen päätökseen, mutta tunteja kestäneen debatin jälkeen sekin taipui. Erottamisesta ja asennoitumisestaan huolimatta Valkama vangittiin loppuvuodesta yhdessä SSTP:n eduskuntaryhmän kanssa. Vapauduttuaan vankilasta Valkama kävi jälleen Yhdysvalloissa, mutta hän palasi pian takaisin Suomeen. Valkama hankki asunnon Oulaisten kirkonkylästä ja työskenteli asioitsijana. Hän liittyi uudelleen SDP:hen, ja vuonna 1929 hänet valittiin Oulun läänin eteläisen vaalipiirin sosialidemokraattisen piirijärjestön sihteeriksi. Valkama oli SDP:n ehdokkaana 1930-luvun eduskuntavaaleissa, mutta hänen äänensä eivät riittäneet eduskuntapaikan uusimiseen. Valkama myös kirjoitti usein puolueensa lehtiin. Valkamalla oli Oulaisissa useita kunnallisia luottamustehtäviä. Sota-aikana hän toimi kuntansa viljelyspäällikkönä. 25. elokuuta 1944 Valkama joutui liikenneonnettomuuteen, ja hän kuoli saamiinsa vammoihin kaksi päivää myöhemmin. ==Lähteet== ==Aiheesta muualla== * Luokka:Kansanedustajat Luokka:Suomen sosialistisen työväenpuolueen poliitikot Luokka:Suomen Sosialidemokraattisen Puolueen poliitikot Luokka:Oulun läänin eteläinen vaalipiiri Luokka:Liikenneonnettomuudessa kuolleet Luokka:Vuonna 1887 syntyneet Luokka:Vuonna 1944 kuolleet
Job Zone

Job Zone Limited Partnership oli Irakissa toiminut suomalaisomistuksessa oleva turvallisuusalanyritys. Yrityksen perusti Jyrki T. Mäkelä 2006. Yritys lopetti toimintansa lokakuussa 2007. ==Avainhenkilöt== *Perustaja & omistaja: Jyrki T. Mäkelä ==Aiheesta muualla== *Suomen Kuvalehti: http://www.suomenkuvalehti.fi/sk- netti/lehdet/2006/sk-352006-aiheet/suomalainen-turvayhtio-aloittaa- irakissa.aspx *YLE: http://www.yle.fi/uutiset/24h/id71656.html *YLE: http://www.yle.fi/uutiset/taustat/id71680.html *Iltasanomat: http://www.iltasanomat.fi/uutiset/ulkomaat/uutinen.asp?id=1318615 Luokka:Entiset suomalaiset yritykset
Ida Salmi

Iida Maria Salmi (oik. Iida Salminen, 16. marraskuuta 1885 Tampere – 19. helmikuuta 1974 Helsinki) oli suomalainen näyttelijä. Ida Salmi oli naimisissa muusikko Paul Salmisen kanssa. == Ura == Salmi oli aloitti näyttelijänuransa kotikaupungissaan Tampereella. Hän näytteli pitkän ajan teatterissa, kunnes esiintyi ensimmäisen kerran vuonna 1934 elokuvassa Minä ja ministeri, missä aloittelivat myös Hugo Hytönen ja Aatu Dahlqvist, myöhemmin Talanne. Salmi teki vuosikymmenien mittaisen uran Tampereen Työväen Teatterissa ja Helsingissä Kansan Näyttämöllä. Vaikka Ida Salmen elokuvaura alkoi vasta keski-ikäisenä, hän teki useita merkittäviä elokuvia. Ida Salmi on kuin onkin monen vanhan kansan suomalaisnäyttelijän tapaan "unohdettu" vanhojenpiikojen esittäjä, mutta hänet kuitenkin muistetaan muutamista osista. Salmi teki kaikkiaan noin 45 elokuvaroolia, joista merkittävimmät suoritukset ovat jo uran alkupäässä; Seitsemän veljeksen (1939) Männistön muori sekä elokuvan Sellaisena kuin sinä minut halusit (1944) päähenkilö Maijan kasvatusäiti, "muori". Ida Salmi nähtiin 1950-luvulla Niskavuori-elokuvissa, joissa hänellä oli palvelijattaren osa. Viimeinen elokuvarooli oli Edvin Laineen elokuvan Niskavuori taistelee (1957) satunnainen palvelijatar. Salmi kuoli 88-vuotiaana 1974. Hänet on haudattu aviomiehensä viereen Hietaniemen hautausmaalle Helsinkiin. == Lähteet == == Aiheesta muualla == * Luokka:Suomalaiset näyttelijät Luokka:Vuonna 1885 syntyneet Luokka:Vuonna 1974 kuolleet
Transporter 2

Transporter 2 () on vuonna 2005 ensi-iltansa saanut Louis Leterrierin ohjaama ranskalainen toimintatrilleri. Elokuva on jatko-osa vuonna 2002 julkaistulle The Transporter elokuvalle. Elokuvasarjan kolmas osa Transporter 3 julkaistiin vuonna 2008. == Juoni == Frank Martinin on muuttanut Ranskasta Yhdysvaltoihin Miamin lämpöön. Hän on saanut pitempiaikaisen työn varakkaan perheen alakouluikäisen pojan, Jackin henkilökohtaisena kuskina. Rauhallinen työ loppuu kuin seinään, kun Jackin terveysasemavisiitti muuttuu kidnappausyritykseksi. == Rooleissa == == Soundtrack == Elokuvasta julkaistiin Transporter 2: Original Motion Picture Soundtrack niminen albumi 2. syyskuuta 2012 TVT Recordsin alaisuudessa. == Lähteet == == Aiheesta muualla == * * * Luokka:Vuoden 2005 ranskalaiset elokuvat Luokka:Vuoden 2005 yhdysvaltalaiset elokuvat Luokka:Yhdysvaltalaiset toimintatrillerit Luokka:Louis Leterrierin ohjaamat elokuvat
26 (luku)

26 (kaksikymmentäkuusi) on luonnollinen luku, jota edeltää luku 25 ja seuraa luku 27. == Matematiikassa == * 26 on puolialkuluku ja siten myös yhdistetty luku. * 26 on vajaa luku. * 26 on seitsenkulmiopyramidiluku. * 26 on palindromi kolmijärjestelmässä: 222_3. * 26 on palindromi viisijärjestelmässä: 101_5. * 26 on kahden peräkkäisen alkuluvun (23 ja 29) keskiarvo. * 26 voidaan muodostaa neljän peräkkäisen alkuluvun summana: 3+5+7+11. * Kuutiossa on yhteensä 26 kärkeä, särmää ja tahkoa.26 Twenty-Six XXVI * Kuutio voidaan jakaa viidellä tasolla enintään 26 osaan. === Neliöluvun ja kuutioluvun välissä === 26 on ainoa kokonaisluku, joka on yksin neliöluvun ja kuutioluvun välissä. Nämä luvut ovat 25 = 5^2 ja 27 = 3^3. Tämän todisti ensimmäisenä ranskalainen matemaatikko Pierre de Fermat. Ongelma voidaan muotoilla seuraavasti: Määrää r, joka toteuttaa yhtälöryhmän \left\\{\begin{matrix} r - 1 = s^2 \\\ r + 1 = t^3 \end{matrix}\right., kun luvut r, s ja t ovat kokonaislukuja. Ongelman eräs ratkaisu (PDF, arkistoitu) == Luonnontieteissä == * Alkuaineiden jaksollisessa järjestelmässä 26 on raudan järjestysluku. * Magnesium-26 on magnesiumin vakaa isotooppi. * Kalsium-46, titaani-48 ja kromi-50 ovat vakaita isotooppeja, joiden neutroniluku on 26. == Muissa yhteyksissä == * Martin B-26 Marauder oli amerikkalainen pommikone. * Valtatie 26 kulkee Haminan ja Luumäen välillä. * Eurooppatie E26 kulkee Saksassa. * Englannin kielen aakkosissa on 26 kirjainta. * Tavallisessa korttipakassa on 26 mustaa ja 26 punaista korttia. * Theodore Roosevelt oli Yhdysvaltojen 26. presidentti. == Lähteet == Luokka:Luonnolliset luvut
The Bridge (Pepe Ahlqvistin albumi)

The Bridge on Pepe Ahlqvistin & The Rolling Tumbleweed -yhtyeen kolmas albumi, joka julkaistiin 28. elokuuta 2001. == Kappaleet == # # # # # # # # # # # # # # == Lähteet == Luokka:Vuoden 2001 albumit Luokka:Pepe Ahlqvistin albumit
Small Timer

Small Timer on Pepe Ahlqvist & The Rolling Tumbleweed -yhtyeen neljäs ja viimeiseksi jäänyt albumi, joka julkaistiin 3. marraskuuta 2003. == Kappaleet == Kaikki kappaleet sovittanut The Rolling Tumbleweed. # # # # # # # # # # # # == Kokoonpano == ;Yhtye * Pepe Ahlqvist – laulu, National steel -kitara, huuliharput, kitarat * Jarkka Rissanen – kitarat * Ykä Putkinen – kitarat * Mikko Löytty – basso, laulu * Seppo Rauteva – rummut, perkussiot ;Vierailevat muusikot * Jukka Gustavson – Hammond-urut, Fender Rhodes * Olli Haavisto – pedal steel, lap steel * Tomi Leino – huuliharppu == Aiheesta muualla == * Small Timer discogs.com -sivustolla Luokka:Vuoden 2003 albumit Luokka:Pepe Ahlqvistin albumit Luokka:Olli Haaviston tuottamat albumit
Liisa Roine

Liisa Marjatta Roine (s. 27. kesäkuuta 1938 Tampere) on suomalainen näyttelijä. Hän on näyttelijä Eero Roineen tytär ja Esko ja Eila Roineen sisar. Hän on ollut naimisissa näyttelijä Seppo Mäen kanssa vuodesta 1961. Heillä on kaksi lasta, tytär ja poika. Roine valmistui Teatterikoulusta 1961 ja työskenteli ensin Kotkan kaupunginteatterissa ja sitten Tampereen Teatterissa vuodesta 1963 vuoteen 2014.< Liisa Roine, Ritva Valkama ja Anja Räsänen esiintyivät 1970-luvun alkupuolella lauluyhtyeenä Vanhat Tytöt, kunnes toiminta loppui Ritva Valkaman muutettua Tampereelta Helsinkiin 1975. == Rooleja == * Skandaali tyttökoulussa (1960) – Anna Tapper * Minkkiturkki (1961) – opiskelijatyttö * Kaasua, komisario Palmu! (1961) – neiti Vesa * Pojat (1962) – Liisa Toikka * Pinsiön parooni (1962) – Ritva Nurmi * Heikki ja Kaija (1965–1971) – Lissu * Päivä ennen (1978) – Hilkan äiti * Kielipuolipotilas (1978) * Hullu kesä (1981) – Lilli-täti * Seikkailu Olavinlinnassa (1984) – Jannen äiti * Pakanamaan kartta (1991) – Helenan kuntouttaja * Elämä lyhyt, Rytkönen pitkä (1996) – tarjoilija hotelli Tammerissa * Pekko ja unissakävelijä (1997) – nainen Pipsan äidin entisessä asunnossa * Paavo ja Raili (2006) – rouva Harju * Syke (2023) – Anna-Leena Saari == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1938 syntyneet Luokka:Elävät henkilöt
Harry L. Davis

Harry Lyman Davis (25. tammikuuta 1878 Cleveland – 21. toukokuuta 1950) oli yhdysvaltalainen republikaanipoliitikko. Davis toimi Clevelandin pormestarina vuosina 1916–1919 ja 1934–1935 sekä Ohion kuvernöörinä 1921–1923. Hän ei ollut ehdolla jatkokaudelle vuonna 1922, mutta yritti paluuta kuvernööriksi kaksi vuotta myöhemmin, jolloin hävisi vaalit A. Victor Donaheylle. == Lähteet == Luokka:Ohion kuvernöörit Luokka:Clevelandin pormestarit Luokka:Yhdysvaltalaiset republikaanipoliitikot Luokka:Vuonna 1878 syntyneet Luokka:Vuonna 1950 kuolleet
Mister Blues

Mister Blues on Pepe Ahlqvist & UMO Jazz Orchestran albumi, joka julkaistiin 19. joulukuuta 2006. == Kappaleet == # (P. Ahlqvist) # (J. Henson) # (H. Silver) # (P. Ahlqvist, T. Nuorva) # (T. Pratskin, P. Ahlqvist) # (W. Mitchell, E. Randle) # (P. Ahlqvist, T. Nuorva) # (P. Ahlqvist, T. Nuorva) # (T. Pratskin, P. Ahlqvist) # (D. Sanborn, P. Butterfield, J. Haynie) # (H. Rantanen, T. Nuorva) # (P. Ahlqvist) # (R.B. King, G. Jemmott) == Arvostelut == * Soundi: Soundi: Levyarvio == Lähteet == == Aiheesta muualla == * Mister Blues discogs.com -sivustolla Luokka:Vuoden 2006 albumit Luokka:Pepe Ahlqvistin albumit Luokka:Olli Haaviston tuottamat albumit
Boogie Thing

__NOTOC__ Boogie Thing on Pepe Ahlqvist & Tumbleweed -yhtyeen EP-levy, joka julkaistiin vuonna 28. kesäkuuta 1996. == Kappaleet == # (säv. M. Murphy) # (säv. J. A. Lane) # (säv. W. Jacobs) # (säv. L. Foster) == Lähteet == Luokka:Pepe Ahlqvistin albumit Luokka:Vuoden 1996 EP:t
Keri Hilson

Keri Lynn Hilson (s. 5. joulukuuta 1982 Decatur, Georgiahttp://www.allmusic.com/artist/keri-hilson-p615713/biography) on yhdysvaltalainen R&B; -laulaja ja lauluntekijä. Hilson on tunnettu myös taustalaulajana monissa kirjoittamissaan kappaleissa. Hilson on kirjoittanut musiikkia eri artisteille vuodesta 2001. == Biografia == === Varhaisvaiheet === Keri Lynn Hilson syntyi vuonna 1982 Decaturissa Georgiassa. Hän aloitti pianonsoiton ja laulamisen ollessaan murrosiässä, ja hän on ollut aktiivisena muusikkona 14-vuotiaasta saakka. Hilsonista tuli lauluntekijä ja -kirjoittaja käydessään lukiota. === Ura === Vuonna 2007 Hilson oli mukana Timbalandin hiteissä "The Way I Are" ja "Scream", minkä jälkeen hän aloitti oman soolouransa. Hänen debyyttialbuminsa In a Perfect World... ilmestyi alkuvuodesta 2009http://www.mtv.com/news/articles/1607603/keri-hilson- grateful-debut-lps-many-delays.jhtml , ja se sisälsi singlet "Energy", "Return the Favor", "Turnin' Me On" ja "Knock You Down". Kyseinen levy ylsi Billboard 200 -listalla ykköseksi. Levyllä vieraili isoja nimiä, kuten Lil Wayne, Kanye West, Ne-Yo ja Akonhttp://www.billboard.com/artist/keri-hilson/chart- history/570704?f=367&g;=Singles#/artist/keri-hilson/chart- history/570704?f=367&g;=Single. Levy myi kultaa.http://www.riaa.com/goldandplatinumdata.php?resultpage=1&table;=SEARCH_RESULTS&action;=&title;=&artist;=keri%20hilson&format;=&debutLP;=&category;=&sex;=&releaseDate;=&requestNo;=&type;= Loppuvuodesta 2010 Hilson julkaisi toisen albuminsa No Boys Allowed. Levy ei menestynyt yhtä hyvin kuin ensimmäinen. Artisteja, joille Hilson on kirjoittanut musiikkia, ovat muun Britney Spears, Toni Braxton, Chris Brown, Mary J. Blige, Usher, Ciara, The Pussycat Dolls, Diddy, Ludacris, Jennifer Lopez, Kelly Rowland, Nicole Scherzinger, Lloyd Banks, Keke Palmer, Omarion, Tiffany Evans ja Timbaland. == Diskografia == === Albumit === * 2009: In a Perfect World... * 2010: No Boys Allowed === Singlet === * 2008: "Energy" * 2008: "Return the Favor" * 2008: "Turnin Me On" * 2009: "Knock You Down" * 2009: "Slow Dance" * 2009: "I Like" * 2010: "Pretty Girl Rock" * 2010: "One Night Stand" * 2011: "Lose Control ft. Nelly" == Palkinnot ja ehdokkuudet == *BET Awards **2009, Paras uusi artisti (Voittaja) **2009, Paras R&B;/pop- naisartisti (ehdokkuus) **2009, Katsojan valinta: ”Turnin Me On” w/ Lil Wayne (ehdokkuus) **2009, Paras yhteinen kappale: ”Turnin Me On” w/ Lil Wayne (ehdokkuus) **2011, Paras musiikkivideo (ehdokkuus) **2011, Paras R&B;/pop- naisartisti (ehdokkuus) *Urban Music Awards **2009, Paras albumi (ehdokkuus) **2009, Paras naislaulajan esitys (ehdokkuus) *MTV Video Music Awards **2007, Monster Single of the Year: ”The Way I Are” w/ Timbaland (ehdokkuus) *Grammy Awards **2010, Paras rap-yhteistyö: ”Knock You Down” w/ Kanye West, Ne-Yo (ehdokkuus) **2010, Paras uusi artisti (ehdokkuus) == Lähteet == ==Aiheesta muualla== * Kotisivu * Myspace Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Yhdysvaltalaiset laulaja-lauluntekijät Luokka:Vuonna 1982 syntyneet Luokka:Elävät henkilöt
Scott Lynch

__NOTOC__ Scott Lynch (s. 2. huhtikuuta 1978 Saint Paul) on yhdysvaltalainen fantasiakirjailija, joka tunnetaan Herrasmiesroistot-sarjastaan. Sarjan ensimmäinen osa Locke Lamoran valheet ilmestyi suomeksi WSOY:n kustantamana vuonna 2007. == Teokset == === Herrasmiesroistot -sarja === # Locke Lamoran valheet (The Lies of Locke Lamora, 2006, suom. Tero Valkonen, WSOY, 2007) # Red Seas Under Red Skies (2007) # The Republic of Thieves (lokakuu 2013) == Lähteet == == Kirjallisuutta == * == Aiheesta muualla == * Scott Lynchin kotisivu. * Interview with Scott Lynch. Pat's Fantasy Hotlist 21.6.2006. Luokka:Yhdysvaltalaiset fantasiakirjailijat Luokka:Vuonna 1978 syntyneet Luokka:Elävät henkilöt
Stunning Episodes

__NOTOC__ Stunning Episodes on Dave Lindholmin & Pepe Ahlqvistin EP vuodelta 2000. Levyn kustansi Rytmi -lehti. == Kappaleet == # (D. Lindholm) # (M. Morganfield) # (D. Lindholm) # (A.B. Wells) # (P. Ahlqvist) == Kokoonpano == * Dave Lindholm ‎– laulu, kitara * Pepe Ahlqvist ‎– laulu, kitara \+ * Tom Nyman ‎– äänittäjä == Lähteet == Luokka:Vuoden 2000 EP:t Luokka:Pepe Ahlqvistin albumit
Muurat

Muurat (Formicariidae) on heimo pienenkokoisissa varpuslinnuissa. Niitä löytyy luonnonvaraisina trooppisilta ja subtrooppisilta alueilta Keski- ja Etelä- Amerikasta. Muurien koko vaihtelee 10 senttimetristä 20 senttimetriin. Heimoon kuuluu 2 sukua ja 12 lajia. Aikaisemmin heimoon kuului enemmän lajeja, mutta molekyylifylogeneettisten tutkimusten perusteella ne on siirretty töpökkien tai luurien heimoihin. Muurat ovat hyönteissyöjiä, jotka syövät yleensä maassa tai ainakin lähellä maata sillä monet ovat erikoistuneet syömään muurahaisia. Useimpien muurien pääväritys on mitäänsanomaton, ne ovat joko ruskeita, mustia tai valkoisia. Muurat munivat yleensä 2–3 munaa puussa olevaan pesäänsä. Sekä koiras että naaras hautoo munia. ==Suvut== ===Nysämuurat Chamaeza=== * Nysämuura Chamaeza campanisona * Isonysämuura Chamaeza nobilis * Rinnenysämuura Chamaeza meruloides * Pitsinysämuura Chamaeza ruficauda * Suomunysämuura Chamaeza turdina * Raitanysämuura Chamaeza mollissima ===Rastasmuurat Formicarius=== * Kruunumuura Formicarius colma * Meksikonmuura Formicarius moniliger * Rastasmuura Formicarius analis * Oranssiotsamuura Formicarius rufifrons * Pikkurastasmuura Formicarius nigricapillus * Isorastasmuura Formicarius rufipectus == Lähteet == Luokka:Muurat
Campoformido

Campoformido on pieni kaupunki ja kunta Koillis-Italiassa Friuli-Venezia Giulian autonomisella alueella Udinen maakunnassa. Kunnassa oli vuoden 2021 alussa 7 863 asukasta. Kaupungin nimi oli aiemmin Campo Formio. Kylä on kuuluisa siitä, että siellä solmittiin Campo Formion rauha vuonna 1797 Ranskan ja Itävallan välillä. ==Lähteet== == Aiheesta muualla == * Campoformidon kunnan kotisivut Luokka:Udinen maakunnan kunnat
Savustuspussi

Savustuspussi on suomalainen keksintö, joka mahdollistaa kalan, kanan, lihan, makkaratuotteiden ja vihannesten savustamisen sähköuuneissa ja grilleissä. Tiiviisti suljettavissa olevan foliopussin pohjalle on sijoitettu savustukseen soveltuvaa ainesta, kuten leppälastua, josta pussin kuumetessa pienistä rei'istä pussin ruokaa sisältävään osaan erittyvä savu yhdessä kuumuuden kanssa valmistaa ruoan ja antaa siihen savuaromin ilman, että savu leviää pussin ulkopuolelle. Keksintö on levinnyt maailmanlaajuiseen kaupalliseen menestykseen ja saanut huomiota esimerkiksi Yhdysvalloissa sekä yleislehdistössä että ruoka-alan lehdissä. == Historia == Kertakäyttöisen savustuspussin patentoi vuonna 1993 Kaavilla perustettu Oy Hope Finlandia Ltd, joka kykeni hyödyntämään keksinnön kaupallistamisen, markkinoinnin ja tuotannon sekä kansainvälistymisprosessin varsin tehokkaasti. Savustuspussin keksi yrityksen perustaja Tapani Tirkkonen, jolla on myöhemmin useita patentoituja keksintoja. Jo vuonna 1994 yhtiön liikevaihto oli yli 15 miljoonaa markkaa ja viennin osuus 85 %. Keksintö sai toisen sijan Innosuomi- palkinnon ensimmäisenä jakovuonna 1994. Savustuspussit valmistettiin aluksi käsin, mutta niiden tuotantoon kehitettiin myöhemmin Suomessa automaattilinja. Keksintöä valmistaa, myy ja markkinoi kansainvälisesti tuotemerkillä SAVU- savustuspussit () Sinituote Oy Kokemäellä. == Savustuspussin käyttö == Kertakäyttöistä savustuspussia valmistetaan sekä sähköuuni- että grillikäyttöön. Pussissa voi savustaa kerralla noin kilon ruokaa. Grillipussin käytössä on varmistettava, että grillissä ei ole enää liekkejä. Yleensä savustettavat ruoka-aineet kannattaa tasaannuttaa huoneenlämpöisiksi ennen savustusta. Lihasta ja kanasta kannattaa poistaa nahka, fileroitu kala kannattaa savustaa nahka alaspäin savunimeytymisen edistämiseksi. Grilli tai uuni pitää esilämmittää kuumaksi ennen savustamista, eikä kiertoilmatoimintoa pidä käyttää kyseisissä uuneissa. Savustuspussi ei sovellu mikroaaltouuniin. Savustaminen sinänsä ei anna väriä ruokaan, jolloin värin saamiseksi on käytettävä muita keinoja. Savustuspussin yläosaan voi leikata reiän viimeiseksi kymmeneksi minuutiksi, jolloin kosteus haihtuu pois ja ruoka voi ruskistua. Pussiin voi laittaa myös pari palaa sokeria, jolloin ruoka saa ruskean sävyn tai ruoan päälle voi laittaa jotain väriä antavaa sopivaa maustetta. == Lähteet == Luokka:1900-luvun keksinnöt Luokka:Ruoanlaittotekniikat